text: Skuespillere kørte på den stejle side af dige
  19 juni 2014 kl. 04.19
  Politiet sluttede onsdag de politimæssige undersøgelser på uheldsstedet ved Vester Vedsted vest for Ribe, hvor der skete en traktor-ulykke under optagelse til en ny Far til fire-film. Nu skal Arbejdstilsynet også vurdere ulykken, som skete da to skuespillere op ad et stejlt dige.
  Ved toppen af diget begynder traktoren at glide, og skuespiller Bodil Jørgensen faldt af og blev ramt af traktoren.
  Syd- og Sønderjyllands Politi vil nu i samarbejde med Arbejdstilsynet vurdere om filmoptagelserne i forbindelse med den nye Far til fire-film har været tilrettelagt på forsvarlig måde.
  Ifølge formanden for Ribe Digelag, så er østsiden af Ribe-diget, hvor filmholdet kørte, så stejl, at der uanset traktorens størrelse er stor risiko for at den vælter.
  - Det er ikke noget problem at køre på vestsiden af diget ud mod vandet, hvor diget ikke er så stejlt, men østsiden af diget skråner meget, at uanset hvor stor eller lille en traktor man kører i, så er der stor risiko på at den vælter, forklarer Hans Tobiasen, formand for Ribe Digelag til Jydske Vestkysten.
  